ओदे मरने दा, खास करियै इस बुरै हालै दा गैर लाजै मरने दा बड़ा सल्ल होआ। पर केह् चारा चली सकदा हा रोई 2 केह् थोना। मत्थे दे लेख अनमिट हुंदे। चिरें सारै बिन्द सूंघड़ घटेया ते बाह्रै गी दिक्खेया समान काले स्याह् बदलें कन्ने इयां ढकोई दा हा जियां एह् बी मेरी मां दा सोग मना करदा हुंदा बड्डै बेल्लै उठेया बारै गी आया, अपने गरां दे खेतर, बाईं, पखरू ते पखेरू बी ओदा सोग करदे सेई होए मिगी बी अपनै उप्पर काबू नेईं रेआ ते नीले सरै आला लेखा अक्खियें दे सर जी भरिऐ उछाले।